Α.Ο. Απόλλων Ερέτριας

Ο Αθλητικός Όμιλος Απόλλων ΕρέτριαςΑναφορά Δ.Σ. του Συλλόγου psaxna.gr είναι Ελληνικός αθλητικός σύλλογος με έδρα την Ερέτρια της Εύβοιας. Επίσημο έτος ίδρυσης του συλλόγου είναι το 1958 και έχει έμβλημα την κεφαλή του θεού Απόλλωνα της Ελληνικής μυθολογίας και χρώματα το μπλε και το λευκό. Διαθέτει τμήμα ποδοσφαίρου ανδρών και πλήρη τμήματα υποδομών. Στο παρελθόν έχει αγωνιστεί στο πρωτάθλημα της Γ΄ και Δ΄ Εθνικής κατηγορίας.

 Ιστορία 
Ο «Αθλητικός Όμιλος Απόλλων Ερέτριας» ιδρύθηκε το 1958. Αρχικά αγωνιζόταν στην Ε.Π.Σ. Ευβοίας-Βοιωτίας και κατόπιν εντάχθηκε στην Ε.Π.Σ. Ευβοίας, με την ίδρυσή της το 1974. Το 1979 κατέκτησε το πρωτάθλημα για πρώτη φορά στην ιστορία του και τη σεζόν 1979-80 αγωνίστηκε στο Εθνικό ερασιτεχνικό πρωτάθλημα, που αποτελούσε την τρίτη τη τάξει κατηγορία του ελληνικού ποδοσφαίρου. Τα επόμενα χρόνια είχε συνεχή παρουσία στα πρωταθλήματα της Ε.Π.Σ. Ευβοίας και της Δ΄ Εθνικής κατηγορίας. Στην Δ΄ Εθνική αγωνίστηκε τις χρονιές 1987-88,Greece - List of Fourth Level Final Tables, 1987/88 Group 4 rsssf.com 1995-96Greece - List of Fourth Level Final Tables, 1995/96 Group 2 rsssf.com και 1997-98.Greece - List of Fourth Level Final Tables, 1997/98 Group 2 rsssf.com Την αγωνιστική περίοδο 2017-18 κατέκτησε το πρωτάθλημα Ε.Π.Σ. Ευβοίας μετά από 21 χρόνια και κέρδισε την άνοδο στην Γ΄ Εθνική κατηγορία, για πρώτη φορά στην ιστορία του.Ο Απόλλων Ερέτριας πρωταθλητής 2017-2018 starsports.gr

Συνολικά έχει κατακτήσει 5 φορές το πρωτάθλημα Ε.Π.Σ. Ευβοίας, τις χρονιές 1978-79, 1986-87, 1994-95, 1996-97 και 2017-18. Επίσης, έχει κατακτήσει 2 φορές το κύπελλο Ε.Π.Σ. Ευβοίας τις χρονιές 1986-87 και 1990-91, ενώ το 2016 και το 2019 υπήρξε φιναλίστ με αντίπαλους τον Α.Ο. Χαλκίδα και τον Α.Ο. Νέας Αρτάκης αντίστοιχα.

Την αγωνιστική περίοδο 2018-19, αγωνίστηκε για πρώτη φορά στην Γ΄ Εθνική και μετείχε στον 7ο όμιλο. Πρώτος αγώνας της ιστορίας του στην Γ΄ Εθνική ήταν εντός έδρας με αντίπαλο τον Ηλυσιακό στις 30 Σεπτεμβρίου 2018 στην πρεμιέρα του πρωταθλήματος.epo.gr

 Παραπομπές 

 Εξωτερικοί σύνδεσμοι 
Επίσημη σελίδα Απόλλων Ερέτριας στο facebook

Κατηγορία:Αθλητικοί σύλλογοι Εύβοιας
Κατηγορία:Ιδρύσεις αθλητικών συλλόγων το 1958
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1958